 Quraanku waa qawlkii Illaahay oo Alle ku soo dejiyey Nebigeenna nabadgelyo iyo naxariisi korkiisa ha ahaatee,quraanku wuxu koobsanayaa dhamaan caqiidada iyo iimaanka iyo qaanuunka iyo xeerka Alle u dejiyey insaanka,ee axkaam iyo sharci leh,sidoo kale nidaamka macaamilada iyo xidhiidhka ee loo wada dhaqmayo,waxa Quraanka Alle inoogu sheegay wacdi iyo waciidba,oo digis iyo bushaaroba leh,waxa kale oo Quraanku inoo sheegay qisas ah dhacdooyin dhab ah oo cibro iyo wax ku qaadasho leh,iyadoo uu Quraanku inooga warramay Qowmamkii innaga horreeyey iyo siday u noolaayeen iyo halaagyadii ku dhacay iyo sababtay ku kasbadeen halaaggaas,Quraanku wuxu inoo sheegay Aayaad kowniya ka hadlaya kownkan iyo abuurkiisa iyo sida ay u tahay wax lagu fekero oo awoodda Alle lagu xusuusto mar kasta. 